**Metodologija za izračun cene programov nadaljnjega izobraževanja in usposabljanja ter določitev kotizacije za udeleženca iz vzgoje in izobraževanja**

Stroški, ki so upoštevani v ceni programa so: vrednotenje pedagoškega dela, materialni stroški, administrativni stroški, potni stroški, davek na dodano vrednost.

**Vrednotenje pedagoškega dela:**

|  |  |
| --- | --- |
| **Nosilec pedagoškega dela** | **Vrednost pedagoške ure** |
|  |  |
| (tuji) predavatelj ekspert\*  | 165,00 EUR |
| redni profesor | 78,00 EUR |
| izredni profesor | 65,00 EUR |
| docent, doktor znanosti | 55,00 EUR |
| višji predavatelj, magister znanosti  | 47,00 EUR |
| drugi diplomant tretje stopnje | 41,00 EUR |
| predavatelj |  |
| strokovni delavec svetnik |  |
| drugi nad 15 let delovne dobe |  |
| asistent | 34,00 EUR |
| strokovni delavec svetovalec |
| strokovni delavec mentorstrokovni delavecdrugi do 15 let delovne dobe |
| laborant | 15,00 EUR |

\*Priznani strokovnjak (iz tujine) z vsebinskega področja programa, ki ima prevedena gradiva v več svetovnih jezikih ali je profesor na več tujih univerzah.

 **Materialni stroški:**

Ministrstvo prizna materialne stroške v višini 35% za uro pedagoškega dela. Osnova za izračun materialnih stroškov za posamezno izvedeno uro programa je vrednost pedagoške ure za naziv višji predavatelj, magister znanosti.

**Administrativni stroški:**

Ministrstvo priznava izvajalcem 8% administrativnih stroškov za uro pedagoškega dela. Osnova za izračun administrativnih stroškov za posamezno izvedeno uro programa je vrednost pedagoške ure za naziv višji predavatelj, magister znanosti.

**Davek na dodano vrednost:**

Davek na dodano vrednost se obračuna v skladu z veljavnim zakonom, ki ureja davek na dodano vrednost.

**Potni stroški:**

Potne stroške izvajalec navede kot fiksni znesek z obrazložitvijo. Kot upravičeni potni strošek se prizna kilometrina za najkrajšo varno pot predavatelja do kraja izvedbe programa. Kilometrina se obračuna za vsak polni kilometer razdalje v višini 10% najvišje poročane maloprodajne cene litra neosvinčenega motornega bencina 95 oktanov v mesecu, v katerem je objavljen razpis.

**Cena programa** je znesek, ki ga ministrstvo upošteva kot osnovo za sofinanciranje programa. Izračuna se na podlagi metodologije za izračun cene programov nadaljnjega izobraževanja in usposabljanja.

**Polno ceno programa** določi izvajalec neodvisno od cene programa. Polna cena programa, razdeljena s številom udeležencev, ki jih je izvajalec predvidel v prijavi na javni razpis, se kot polna cena na udeleženca objavi v katalogu.

**Sofinancirana cena programa** je znesek, ki se izračuna kot delež sofinanciranja od cene programa. Način določanja deleža sofinanciranja programov ministrstvo za vsako leto posebej določi z javnim razpisom.

**Kotizacija za posameznega udeleženca iz vzgoje in izobraževanja** je razlika med polno ceno programa in sofinancirano ceno programa, razdeljena na število udeležencev, ki jih je izvajalec predvidel v prijavi na javni razpis.